b'\n_START_ARTICLE_\n\xc5\xbdelezov(II) oksid\n_START_SECTION_\nZgradba\n_START_PARAGRAPH_\nFeO kristalizira v kubi\xc4\x8dnem kristalnem sistemu, v katerem so \xc5\xbeelezovi atomi oktaedri\xc4\x8dno koordinirani z atomi kisika. Nestehiometrija se pojavi verjetno zaradi enostavne oksidacije Fe(II) v Fe(III), ki u\xc4\x8dinkovito nadomesti majhen del Fe(II) z dvema tretjinama dela Fe(III). Slednji zasede tetraedri\xc4\x8dni polo\xc5\xbeaj v gostem skladu oksidne kristalne re\xc5\xa1etke._NEWLINE_Pri temperaturah pod 200 K se zgodi manj\xc5\xa1a sprememba zgradbe, ki spremeni simetrijo romboedra, in snov postane antiferomagnetna.\n_START_SECTION_\nNahajali\xc5\xa1\xc4\x8da\n_START_PARAGRAPH_\nFeO sestavlja pribli\xc5\xbeno 9\xc2\xa0% Zemljinega pla\xc5\xa1\xc4\x8da. V pla\xc5\xa1\xc4\x8du bi lahko bil elektri\xc4\x8dno prevoden, s \xc4\x8dimer bi se morda lahko pojasnilo motnje v Zemljini rotaciji, ki se ne ujemajo s sprejetimi modeli lastnosti Zemljinega pla\xc5\xa1\xc4\x8da.\n_START_SECTION_\nUporaba\n_START_PARAGRAPH_\n\xc5\xbdelezov(II) oksid se uporablja kot pigment. Njegova uporaba je dovoljena tudi v kozmetiki in nekaterih \xc4\x8drnilih za tetoviranje. V akvaristiki se uporablja za filtriranje fosfatov.'